sagorsarker/bangla-wikipedia huggingface dataset:
ডুয়ান অলিভিয়ার

ডুয়ান অলিভিয়ার (জন্ম ৯ মে ১৯৯২) হলেন একজন দক্ষিণ আফ্রিকান ক্রিকেটার, যিনি বর্তমানে ইংল্যান্ডে ইয়র্কশায়ারের হয়ে খেলছেন। পূর্ব সে আন্তর্জাতিক ক্রিকেটে দক্ষিণ আফ্রিকা জাতীয় ক্রিকেট দলের হয়ে এবং ঘরোয়া ক্রিকেটে নাইটস ক্রিকেট দলের হয়ে খেলতেন। সে একজন ডান হাতি ফাস্ট মিডিয়াম বোলার।
২০১৯ এর ফেব্রুয়ারিতে ইংল্যান্ডে ইয়র্কশায়ার কাউন্টি ক্রিকেট ক্লাবের হয়ে খেলার জন্য একটি কলপাক চুক্তিতে চুক্তিবদ্ধ হন, ফলে ইয়র্কশায়ারের সঙ্গে চুক্তির মেয়াদকালীন সময়ে সে দক্ষিণ আফ্রিকা দলে খেলতে পারবে না। কল্পাক চুক্তিতে চুক্তবদ্ধ হওয়ার পরে তিনি তার অভিব্যক্তি প্রকাশ করতে গিয়ে বলেন, তার আশা সে একদিন ইংল্যান্ড ক্রিকেট দলের হয়ে খেলবে।
২০১৬-১৭ সানফয়েল সিরিজে ৫২টি উইকেট নিয়ে সে ছিল সেরা উইকেট শিকারী। মে ২০১৭, তাকে দক্ষিণ আফ্রিকা দলের প্রথম-শ্রেণীর ক্রিকেট দলে অর্ন্তভূক্ত করা হয়। একই বছরের আগস্টে, টি২০ গ্লোবাল লিগ প্রতিযোগিতার জন্য জোবার্গ জিয়ান্টস দলের স্কোয়াডে প্রথম সেশন খেলার জন্য অন্তভূক্ত করা হয়েছিল। যদিও ২০১৭ এর অক্টোবরে, ক্রিকেট সাউথ আফ্রিকা প্রাথমিকভাবে প্রতিযোগিতাটি নভেম্বর ২০১৮ পর্যন্ত স্থগিত করে এবং তা বাতিল করা হয়।
মার্চ ২০১৯ এ, ইয়র্কশায়ার এর হয়ে মেরিলেবোন ক্রিকেট ক্লাব ইউনিভার্সিটির খেলাগুলো খেলার সময় প্রথম শ্রেণীর ক্রিকেটে সে তার ৪০০তম উইকেট তুলে নেন।
২০১৭ এর জানুয়ারিতে দক্ষিণ আফ্রিকা দলের হয়ে শ্রীলঙ্কার বিপরীতে খেলার জন্য টেস্ট স্কোয়াডে তার নাম অন্তর্ভুক্ত হয়। উক্ত সিরিজে তাকে কাইল এ্যাবটের পরিবর্তে স্থান দেয়া হয়েছিল, যিনি কল্পাক খেলোয়াড় হিসাবে ইংলিশ ক্রিকেট দল হ্যাম্পশায়ার এর হয়ে খেলার জন্য আন্তর্জাতিক ক্রিকেট থেকে বিদায় নিয়েছিলেন।
দক্ষিণ আফ্রিকার হয়ে টেস্ট ক্রিকেট তার অভিষেক হয় ১২ জানুয়ারি ২০১৭ শ্রীলঙ্কার বিপরীতে। ২০১৮ সালের ডিসেম্বরে, অলিভিয়ার টেস্ট ক্রিকেটে তার প্রথম ৫ উইকেটের ঝুলিটি তুলেন পাকিস্তানের বিপরীতে. একই সিরিজের ২য় ইনিংসে সে আবারো আরো একটি ৫ উইকেট শিকারের উপাধি পান। তিন টেস্ট সিরিজে ২৪টি উইকেট নিয়ে সে হয়ে যায় সিরিজ সেরা খেলোয়াড়। উক্ত টেস্ট সিরিজ শেষে, পাকিস্তানের বিপক্ষে প্রথম দুইটি একদিনের আন্তর্জাতিক (ওডিআই) খেলার জন্য তাকে দক্ষিণ আফ্রিকা দলের স্কোয়াডে অন্তর্ভুক্ত করা হয়। দক্ষিণ আফ্রিকার হয়ে সে তার ওডিআই অভিষেক করে ১৯ জানুয়ারি ২০১৯ পাকিস্তানের বিপরীতে।
এম. আজিজুল হক

এম. আজিজুল হক (২০ জুলাই ১৯৪০ থেকে ১৪ জানুয়ারি ২০২৫) বাংলাদেশ পুলিশের ১৩ তম প্রাক্তন মহাপরিদর্শক এবং বাংলাদেশ তত্ত্বাবধায়ক সরকারের প্রাক্তন উপদেষ্টা। তিনি স্থানীয় সরকার, পল্লী উন্নয়ন ও সমবায় মন্ত্রণালয়, নৌপরিবহন মন্ত্রণালয় এবং বেসামরিক বিমান পরিবহন ও পর্যটন মন্ত্রণালয়ের দায়িত্বে ছিলেন। তিনি ইসলামী ব্যাংক বাংলাদেশ লিমিটেডের ভাইস-চেয়ারম্যান ছিলেন।
এনামুল হক (পুলিশ কর্মকর্তা)

এনামুল হক রাজশাহী বিশ্ববিদ্যালয় থেকে ইতিহাসে স্নাতক এবং ঢাকা বিশ্ববিদ্যালয় থেকে এলএলবি এবং পিএইচডি অর্জন করেছেন নিউ অরলিন্স বিশ্ববিদ্যালয় থেকে।
এনামুল হক বাংলাদেশ পুলিশ একাডেমির অধ্যক্ষ হিসাবে নিযুক্ত হন এবং ঢাকা মহানগর পুলিশের কমিশনার হিসাবে দায়িত্ব পালন করেন। ১৯৯১ সালে তিনি বাংলাদেশ সরকারের পুলিশ মহাপরিদর্শক নিযুক্ত হন।
এনামুল হকের বিয়ে হয়েছিল শিক্ষাবিদ ও লেখক অনামিকা হক লিলির সাথে। তাদের এক কন্যা অদিতি তিতাস হক ও দুই পুত্র আশিম শৈতাল হক ও আনিক আর. হক।
গার্ডেনার অব ইডেন

গার্ডেনার অব ইডেন () হল কেভিন কনলি পরিচালিত ২০০৭ সালের মার্কিন হাস্যরসাত্মক নাট্যধর্মী চলচ্চিত্র। এটি কনলির পরিচালিত প্রথম চলচ্চিত্র। এটি প্রযোজনা করেছেন অ্যালেন বেইন ও লিওনার্দো ডিক্যাপ্রিও এবং রচনা করেছেন অ্যাডাম "টেক্স" ডেভিস। এতে শ্রেষ্ঠাংশে অভিনয় করেছেন লুকাস হাস, এরিকা ক্রিস্টেনসেন ও জোভান্নি রিবিসি।
"গার্ডেনার অব ইডেন" চলচ্চিত্রটির উদ্বোধনী প্রদর্শনী হয় ২০০৭ সালের ২৬শে এপ্রিল ট্রাইবেকা চলচ্চিত্র উৎসবে।
ট্রাইবেকা চলচ্চিত্র উৎসবে উদ্বোধনী প্রদর্শনীর পর "দ্য হলিউড রিপোর্টার"-এর এক পর্যালোচনায় বলে, "এর দৃঢ় সংকল্প বিস্ময় ও অন্ধকারাচ্ছন্নতা প্রশংসনীয়, কিন্তু সন্তোষজনক বা সংগতিপূর্ণ ভাব অর্জন করতে পারেনি।"
চন্দনপুর ইউনিয়ন, মেঘনা

চন্দনপুর বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
মেঘনা উপজেলার উত্তরাংশে চন্দনপুর ইউনিয়নের অবস্থান। এ ইউনিয়নের পশ্চিমে চালিভাঙ্গা ইউনিয়ন, দক্ষিণে বড়কান্দা ইউনিয়ন ও মানিকারচর ইউনিয়ন, পূর্বে রাধানগর ইউনিয়ন এবং উত্তরে মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন অবস্থিত।
চন্দনপুর ইউনিয়ন মেঘনা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
মাধ্যমিক বিদ্যালয় ০১ টি
চন্দনপুর মনির আহমদ উচ্চ বিদ্যালয় (১৯৭১)
প্রাথমিক বিদ্যালয় ০৮ টি
৪৮নং চন্দনপুর সরকারি প্রাথমিক বিদ্যালয় (১৯৭৫)
বড় সাপমারা সরকারি প্রাথমিক বিদ্যালয় 
ছোট সাপমারা সরকারি প্রাথমিক বিদ্যালয় (২০১৩) 
১১নং শিবনগর সরকারি প্রাথমিক বিদ্যালয় (১৯৬০)
রাধানগর সরকারি প্রাথমিক বিদ্যালয়
রঘুনাথপুর সরকারি প্রাথমিক বিদ্যালয় 
তুলাতুলী সরকারি প্রাথমিক বিদ্যালয় 
৪২নং সাতানী সরকারি প্রাথমিক বিদ্যালয় (১৯৭৩)
রাধানগর ইউনিয়ন, মেঘনা

রাধানগর বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
মেঘনা উপজেলার পূর্বাংশে রাধানগর ইউনিয়নের অবস্থান। এ ইউনিয়নের পশ্চিমে চন্দনপুর ইউনিয়ন ও মানিকারচর ইউনিয়ন, দক্ষিণ-পশ্চিমে কাঁঠালিয়া নদী ও গোবিন্দপুর ইউনিয়ন, দক্ষিণে কাঁঠালিয়া নদী ও তিতাস উপজেলার সাতানী ইউনিয়ন, পূর্বে কাঁঠালিয়া নদী ও হোমনা উপজেলার মাথাভাঙ্গা ইউনিয়ন, উত্তর-পূর্বে কাঁঠালিয়া নদী ও হোমনা পৌরসভা এবং উত্তরে মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন অবস্থিত।
রাধানগর ইউনিয়ন মেঘনা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
রাধানগর ইউনিয়নের প্রায় প্রতিটি গ্রমেই একটি করে প্রাথমিক বিদ্যালয় রয়েছে। উক্ত ইউনিয়নে সর্বোচ্চ বিদ্যাপিঠ হলো মুগারচর কে আলী উচ্চ বিদ্যালয়। মোল্লাকান্দি, তালতলী, লক্ষনখোলা, কাঠালিয়া, মুগারচর, রাধানগর, পাড়ারবন্দ, বটতলীসহ বেশ কয়েকটি গ্রাম থেকে এখানে ছাত্রছাত্রীরা তাদের মাধ্যামিক শিক্ষা অধ্যায়ন করতে আসে।
ডেভিড টাউনসেন্ড

ডেভিড চার্লস হামফ্রে টাউনসেন্ড (; জন্ম: ২০ এপ্রিল, ১৯১২ - মৃত্যু: ২৭ জানুয়ারি, ১৯৯৭) কাউন্টিজ ডারহামের নর্টন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৫ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ডারহাম দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিং করতেন ডেভিড টাউনসেন্ড।
১৯৩৩ থেকে ১৯৪৮ সাল পর্যন্ত ডেভিড টাউনসেন্ডের প্রথম-শ্রেণীর খেলোয়াড়ী জীবন চলমান ছিল। উইনচেস্টার কলেজে অধ্যয়ন করেছেন ডেভিড টাউনসেন্ড। এরপর অক্সফোর্ডের নিউ কলেজে পড়াশুনো করেছেন তিনি। ডানহাতি ব্যাটসম্যান হিসেবে মাঝে-মধ্যে ব্যাটিং উদ্বোধনে মাঠে নামতেন। কোন প্রথম-শ্রেণীর কাউন্টি ক্রিকেট দলে যুক্ত না থেকেই ইংল্যান্ডের পক্ষে টেস্ট ক্রিকেটে অংশগ্রহণকারী সর্বশেষ খেলোয়াড়ের মর্যাদা লাভ করেছেন তিনি। তবে, অক্সফোর্ড বিশ্ববিদ্যালয়ের পক্ষে প্রথম-শ্রেণীর খেলায় অংশ নিয়েছেন ডেভিড টাউনসেন্ড। বিশ্ববিদ্যালয়ের খেলায় অংশগ্রহণের স্বীকৃতিস্বরূপ ১৯৩৩ ও ১৯৩৪ সালে ব্লুধারী হন। এছাড়াও ঐ সময়ে মাইনর কাউন্টিজে অংশগ্রহণকারী ডারহামের পক্ষে খেলতেন তিনি।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন। ১৯৩৫ সালে ঐ টেস্টগুলো খেলেছিলেন তিনি। ২৪ জানুয়ারি, ১৯৩৫ তারিখে স্বাগতিক ওয়েস্ট ইন্ডিজের বিপক্ষে টেস্ট ক্রিকেটে অভিষেকে ঘটে তার। ১৪ মার্চ, ১৯৩৫ তারিখে কিংস্টনে একই দলের বিপক্ষে সর্বশেষ টেস্টে অংশগ্রহণ করেছিলেন তিনি।
বিশ্ববিদ্যালয় জীবনে দুইটি সুন্দর মৌসুম অতিবাহনের পর ১৯৩৪-৩৫ মৌসুমে বব ওয়াটের নেতৃত্বাধীন এমসিসি দলের সদস্যরূপে ওয়েস্ট ইন্ডিজ গমন করেন। সিরিজের চার টেস্টের তিনটিতেই ব্যাটিং উদ্বোধনে নেমেছিলেন। কিন্তু, তেমন সফলতা পাননি তিনি। সিরিজের শেষ তিনটি টেস্টে বব ওয়াটের সাথে ব্যাটিং উদ্বোধনে নেমেছিলেন। অভিষেক টেস্টের দ্বিতীয় ইনিংসে ৩৬ রান তুলে দলের শীর্ষ রান সংগ্রাহকে পরিণত হয়েছিলেন। খেলায় তার দল ১০৭ রানে গুটিয়ে গিয়েছিল। সিরিজ জয় করে স্বাগতিকরা ও প্রথমবারের মতো ওয়েস্ট ইন্ডিজ দল টেস্ট সিরিজে বিজয়ী হয়। এ সফরের পর খুবই কমই প্রথম-শ্রেণীর খেলায় অংশ নিয়েছেন। ১৯৪৮ সালে সর্বশেষ প্রথম-শ্রেণীর ক্রিকেট খেলেন তিনি।
প্রথিতযশা ইংরেজ টেস্ট ক্রিকেটার চার্লি টাউনসেন্ড তার পিতা ছিলেন। নিজ সন্তান জোনাথন টাউনসেন্ড ১৯৬০-এর দশকে অক্সফোর্ড বিশ্ববিদ্যালয়ের পক্ষে প্রথম-শ্রেণীর ক্রিকেটে খেলেছেন। ৮৪ বছর বয়সে ২৭ জানুয়ারি, ১৯৯৭ তারিখে কাউন্টি ডারহামের নর্টনে ডেভিড টাউনসেন্ডের দেহাবসান ঘটে।
গোবিন্দপুর ইউনিয়ন, মেঘনা

গোবিন্দপুর বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
মেঘনা উপজেলার দক্ষিণাংশে গোবিন্দপুর ইউনিয়নের অবস্থান। এ ইউনিয়নের দক্ষিণ-পশ্চিমে লুটেরচর ইউনিয়ন, পশ্চিমে ভাওরখোলা ইউনিয়ন ও বড়কান্দা ইউনিয়ন, উত্তরে মানিকারচর ইউনিয়ন, উত্তর-পূর্বে কাঁঠালিয়া নদী ও রাধানগর ইউনিয়ন, পূর্বে কাঁঠালিয়া নদী ও তিতাস উপজেলার সাতানী ইউনিয়ন ও জগতপুর ইউনিয়ন, দক্ষিণ-পূর্বে কাঁঠালিয়া নদী ও তিতাস উপজেলার মজিদপুর ইউনিয়ন এবং দক্ষিণে দাউদকান্দি উপজেলার দাউদকান্দি উত্তর ইউনিয়ন অবস্থিত।
গোবিন্দপুর ইউনিয়ন মেঘনা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ।
১. দৌলত হোসেন সরকারি উচ্চ বিদ্যালয়
২. মেঘনা পাইলট উচ্চ বিদ্যালয়
৩. সোনারচর উচ্চ বিদ্যালয়
৪. ব্রাহ্মনচর নোয়াগাঁও আলিম মাদ্রাসা
মানোদেব সিনহা

মানোদেব সিনহা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১৬ সাল থেকে পশ্চিমবঙ্গ বিধানসভায় করণদিঘি বিধানসভা কেন্দ্রের বিধায়ক হিসেবে দায়িত্ব পালন করছেন।
মানিকারচর ইউনিয়ন

মানিকারচর বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
মেঘনা উপজেলার মধ্যাংশে মানিকারচর ইউনিয়নের অবস্থান। এ ইউনিয়নের পূর্বে রাধানগর ইউনিয়ন, উত্তরে চন্দনপুর ইউনিয়ন, পশ্চিমে বড়কান্দা ইউনিয়ন এবং দক্ষিণে গোবিন্দপুর ইউনিয়ন অবস্থিত।
মানিকারচর ইউনিয়ন মেঘনা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
বড়কান্দা ইউনিয়ন

বড়কান্দা বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
মেঘনা উপজেলার পশ্চিমাংশে বড়কান্দা ইউনিয়নের অবস্থান। এ ইউনিয়নের দক্ষিণে ভাওরখোলা ইউনিয়ন; পূর্বে গোবিন্দপুর ইউনিয়ন ও মানিকারচর ইউনিয়ন; উত্তরে চন্দনপুর ইউনিয়ন এবং পশ্চিমে মেঘনা নদী, চালিভাঙ্গা ইউনিয়ন ও মুন্সীগঞ্জ জেলার গজারিয়া উপজেলার বালুয়াকান্দি ইউনিয়ন অবস্থিত।
বড়কান্দা ইউনিয়ন মেঘনা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
এই এলাকায় একটি কলেজ, একটি উচ্চ মাধ্যমিক বিদ্যালয়,
বহু মাদ্রাসা এবং অনেক সরকারি ও বেসরকারি প্রাথমিক বিদ্যালয় রয়েছে।
একমাত্র কলেজের নাম মোজাফফর আলী উচ্চ বিদ্যালয় ও কলেজ । একমাত্র মাধ্যমিক বিদ্যালয় এর নাম মুজাফফর আলী উচ্চ মাধ্যমিক বিদ্যালয়
মোঃ ফারুক হোসেন রিপন 
বর্তমান ইউনিয়ন পরিষদ চেয়ারম্যান।
এই ইউনিয়ন পরিষদের সাবেক চেয়ারম্যান ছিলেন 
১। মোঃ সুরুজ মিয়া তালুকদার a
২। মোঃ জাহের আলী 
৩। হাজী সফর আলী মাস্টার
৪। ফজলুর রহমান 
৫। মোঃ ফজলুল হক 
৬। আঃ মজিদ মিয়া 
৭। হাজী ফারুক সরকার আববাসী
৮। মো: মাজারুল হক।
ভাওরখোলা ইউনিয়ন

ভাওরখোলা বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
মেঘনা উপজেলার পশ্চিমাংশে ভাওরখোলা ইউনিয়নের অবস্থান। এ ইউনিয়নের দক্ষিণে লুটেরচর ইউনিয়ন, পূর্বে গোবিন্দপুর ইউনিয়ন, উত্তরে বড়কান্দা ইউনিয়ন এবং পশ্চিমে মেঘনা নদী, মুন্সীগঞ্জ জেলার গজারিয়া উপজেলার বালুয়াকান্দি ইউনিয়ন অবস্থিত।
ভাওরখোলা ইউনিয়ন মেঘনা উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ।
রকি (২০১৩-এর চলচ্চিত্র)

রকি ২০১৩ সালের বাংলা ভাষার ভারতীয় অ্যাকশন মাশালা চলচ্চিত্র। চলচ্চিত্রটি পরিচালনা করেছেন সুজিত মন্ডল। প্রযোজনা করেছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন মহাক্ষয় চক্রবর্তী,পূজা বোস। এর আগে সায়ন্তিকা বন্দ্যোপাধ্যায় নন্দিনী চরিত্রে মহিলা চরিত্রে অভিনয় করার জন্য স্বাক্ষরিত হয়েছিল, তবে কিছুদিনের চিত্রগ্রহণের পরে তিনি গল্পটির পরিবর্তনটি পছন্দ করেননি বলে তিনি চরিত্রটি অভিনয় করতে অস্বীকার করেছিলেন। চলচ্চিত্রটিতে অতিথি চরিত্রে মিঠুন চক্রবর্তীও রয়েছে। 
রকি মুম্বইয়ের একজন গুন্ডা এবং অর্থের জন্য যে কোনও কিছুই করে। তিনি একটি মিশনে রয়েছেন এবং ক্রমাগত পুলিশ থেকে পালিয়ে যান। প্রত্যেকে রঙিন পরিবর্তন করে এমন এক গিরগিটি হিসাবে তার সাথে সম্পর্কিত। অবশেষে রকি কাশ্মীরে পৌঁছে নন্দিনীর সাথে দেখা করল, সঙ্গে সঙ্গে সে তার প্রেমে পড়ে গেল। সন্ত্রাসীরা অপহরণ করার সময় রকি নন্দিনীকে উদ্ধার করেছিলেন। পরে রকি দেখতে পান যে নন্দিনী ইতোমধ্যে অবিকের সাথে জড়িত। অবিক গুন্ডা (এবং মন্ত্রীর ছেলে) তবে নন্দিনী তা জানে না। নন্দিনী যখন জানতে পারল যে অবিক গুন্ডা, তখন সে তাকে ফেলে দেয়। এবং তিনি আরও জানতে পারেন যে তিনি রকির সাথে প্রেম করছেন। পরে রকি অবিক ও মন্ত্রীকে হত্যা করে। একদিন রকি, নন্দিনী এবং দিয়া (নন্দিনীর বন্ধু) মন্দিরে গেলে দিয়া দেখল রকি কাউকে হত্যা করছে। এবং তারপরে তার এবং নন্দিনী কীভাবে মিলিত হয়েছিল সে সম্পর্কে একটি ফ্ল্যাশব্যাক রয়েছে তবে তিনি তার স্মৃতি হারিয়ে ফেলেন। এটি ঘটেছিল কারণ নন্দিনীর ভাই একজন গোপন পুলিশ ছিলেন এবং গুন্ডারা জানতে পেরে পুরো পরিবারকে হত্যা করেছিল। বেঁচে যাওয়া একমাত্র ব্যক্তি নন্দিনী কিন্তু তার মাথায় গুলি লেগেছে। চিকিৎসকেরা বলেছিলেন যে তিনি শীঘ্রই তার স্মৃতি হারাবেন। সুতরাং, তিনি রকিকে তার পরিবারকে মেরে ফেলার লোকদের হত্যা করতে বলেছিলেন কারণ তিনি রকিকে একগুচ্ছ লোককে মারধর করতে দেখেছিলেন। শেষ পর্যন্ত রকি নন্দিনীর পরিবারকে হত্যা করে এমন সমস্ত গুন্ডাদের মেরে ফেলেছিল।
এম. এ. আজিজ (নির্বাচন কমিশনার)

এম. এ. আজিজ বাংলাদেশের সুপ্রিম কোর্টের প্রাক্তন বিচারপতি এবং বাংলাদেশের সাবেক প্রধান নির্বাচন কমিশনার। 
এম. এ. আজিজ ৩০ সেপ্টেম্বর ১৯৩৯ সালে বরিশালের আগৈলঝাড়ায় জন্মগ্রহণ করেন। তিনি ১৯৫৬ সালে ম্যাট্রিক পাস করেন এবং ১৯৫৮ সালে উচ্চ মাধ্যমিক সম্পন্ন করেন। তিনি ঢাকা বিশ্ববিদ্যালয় থেকে ১৯৬১ সালে ইতিহাসে স্নাতক এবং ১৯৬২ সালে স্নাতকোত্তর শেষ করেন। ১৯৬৯ সালে যুক্তরাজ্যের লন্ডনের দি হোনোৱাৰিলে সোসাইটি অফ টি ইনার টেম্পলে আইনজীবী হিসাবে ডাকা হয়েছিল। তিনি হাইকোর্টে অনুশীলন শুরু করেছিলেন। 
এম. এ. আজিজ ১৯৮৬ সালে বাংলাদেশ হাইকোর্টের বিচারপতি হিসেবে নিয়োগ পান। জানুয়ারী ২০০৪ সালে তাকে বাংলাদেশ সুপ্রিম কোর্টের আপিল বিভাগে পদোন্নতি দেওয়া হয়। ২২ মে ২০০২ সালে তিনি বাংলাদেশ নির্বাচন কমিশনে প্রধান নির্বাচন কমিশনার নিযুক্ত হন। বিরোধী দলগুলি বিশ্বাস করেনি যে তিনি নিরপেক্ষ থাকবেন। এজন্য তার পদত্যাগের দাবিতে ব্যাপক বিক্ষোভ হয়। 
বাংলাদেশে রাজনৈতিক অস্থিরতা এবং বাংলাদেশ আওয়ামী লীগ তার অবস্থান গ্রহণ না করায় আজিজ প্রধান নির্বাচন কমিশনার পদ থেকে পদত্যাগ করেছেন। তার আমলে ভোটার তালিকা তৈরির বিষয়টি বিতর্কিত হয়েছিল, কারণ এতে পক্ষপাতদুষ্ট ও দুর্নীতির অভিযোগ উঠেছে। ২০০৮ সালে তিনি বাংলাদেশ জাতীয়তাবাদী দলের চেয়ারপারসন খালেদা জিয়ার সাথে সাক্ষাত করেন, সংবাদ মাধ্যমের দাবি করে যে তিনি বাংলাদেশ জাতীয়তাবাদী দলের মনোনয়ন পেতেই দেখা করেছেন। তার পরবর্তী প্রধান নির্বাচন কমিশনার এ. টি. ম. শামসুল হুদা।
মহাক্ষয় চক্রবর্তী

মহাক্ষয় চক্রবর্তী (জন্ম: ৩০ জুলাই ১৯৮৪) একজন ভারতীয় অভিনেতা, যিনি প্রধানত হিন্দি ও বাংলা চলচ্চিত্রে অভিনয় করেন। তিনি তার ডাকনাম "মিমো" নামে অধিক পরিচিত। তিনি ভারতীয় অভিনেতা মিঠুন চক্রবর্তীর পুত্র।
মিমো ১৯৮৪ সালের ৩০ জুলাই মুম্বইতে জন্মগ্রহণ করেন। তার পিতা অভিনেতা মিঠুন চক্রবর্তী এবং মাতা অভিনেত্রী যোগিতা বালি। তার তিন জন ভাই-বোন রয়েছেন। দুই ভাই উশমে চক্রবর্তী, নমশি চক্রবর্তী এবং এক বোন দিশানি চক্রবর্তী।
মিমো ২০১৮ সালের ১০ জুলাই চলচ্চিত্র নির্মাতা ও পরিচালক সুভাষ শর্মা এবং অভিনেত্রী শীলা শর্মার মেয়ে মাদালসা শর্মাকে বিয়ে করেন।
মিমো ২০০৮ সালে "জিমি" চলচ্চিত্রে মুখ্য ভূমিকায় অভিনয়ের মাধ্যমে অভিনয়ে আত্মপ্রকাশ করেছিলেন। এই চলচ্চিত্রে তিনি একজন ডিজে'র ভূমিকায় অভিনয় করেছিলেন, যিনি মিথ্যা খুনের অভিযোগে অভিযুক্ত হন, যার কারণে শেষে অপরাধ জগতে যোগ দেন। এই চলচ্চিত্রটি পরিচালনা করেছিলেন রাজ এন. সিপ্পি। চলচ্চিত্রটিতে অন্যান্য ভূমিকায় অভিনয় করেছিলেন রাহুল দেব, শক্তি কাপুর, বিভানা সিং। চলচ্চিত্রটি ফ্লপ হয় এবং সমালোচক ও দর্শকদের কাছ থেকে নেতিবাচক পর্যালোচনা পায়। অনেক দর্শক মিমোর অভিনয় দক্ষতার সমালোচনা করেছেন।
তিনি "হন্টেড ৩ডি" (২০১১), "লুট" (২০১১), "রকি" (২০১৩) সহ বিভিন্ন চলচ্চিত্রে অভিনয় করেছেন।
জোসেফ স্মিথ

জোসেফ স্মিথ জুনিয়র (২৯ ডিসেম্বর, ১৮০৫ -২৭ জুন, ১৮৪৪) একজন আমেরিকান ধর্মীয় নেতা এবং মরমনবাদ ও এর প্রতিষ্ঠাতা ছিলেন।২৪ বছর বয়সে স্মিথ বইটি প্রকাশ করেন। এর ১৪ বছর পরে, মৃত্যুর সময় তিনি কয়েক হাজার অনুসারীকে রেখে যান এবং এমন একটি ধর্ম প্রতিষ্ঠা করে যান যা আজও টিকে আছে।
স্মিথের জন্ম ভার্মন্টের শ্যারনে । ১৮১৭ সালের মধ্যে তিনি পরিবারের সাথে পশ্চিম নিউ ইয়র্কের এ চলে আসেন; এর সময় যা ছিল ধর্মীয় পুনর্জাগরণের জন্য সমৃদ্ধ একটি অঞ্চল। স্মিথ বলেছিলেন যে তিনি একাধিক দর্শনের অভিজ্ঞতা অর্জন করেন, যার মধ্যে একটি ছিল ১৮২০ সালে যখন তিনি "দুটি ব্যক্তিত্ব" (সম্ভবত পিতা ঈশ্বর এবং যিশু খ্রিস্ট) দেখেছিলেন এবং ১৮৩৩ সালে অন্য একটিতে একজন দেবদূত তাকে সোনার প্লেটের উপর অঙ্কিত প্রাচীন আমেরিকান সভ্যতার জুডো-খ্রিস্টান ইতিহাসবিষয়ক একটি পুস্তকের দিকে নির্দেশ করেরছিলেন।১৮৩০ সালে স্মিথ প্লেটগুলির একটি ইংরেজি অনুবাদ (স্মিথের ভাষ্যমতে) প্রকাশ করেন যা বুক অফ মরমন নামে পরিচিত। একই বছর তিনি গঠন করেন, যাকে তিনি প্রাথমিক খ্রিস্টান গির্জার পুনঃস্থাপন বলে অভিহিত করেছিলেন। গির্জার সদস্যদের পরে "লাটার ডে সেন্টস" বা "মরমোনস" বলা হত, এবং স্মিথ ১৮৩৮ সালে একটি ইশতেহার প্রকাশ করেন যেখানে Church of Jesus Christ of Latter Day Saints রূপে গির্জার নতুন নামকরণ করা হয়।
স্মিথ এবং তার অনুসারীরা ১৮৩১ সালে একটি সাম্প্রদায়িক আমেরিকান জিয়ন তৈরির পরিকল্পনা করে পশ্চিমে চলে যান। তারা প্রথমে ওহিওর কিরল্যান্ডে জড়ো হোন এবং মিসৌরির ইন্ডিপেন্ডেন্সে একটি ঘাঁটি প্রতিষ্ঠা করেন যা জিয়নের কেন্দ্রবিন্দুরূপে প্রতিষ্ঠা পায়। ১৮৩০ এর দশকে স্মিথ বিভিন্ন স্থানে মিশনারি প্রেরণ, পুস্তিকা প্রকাশ এবং কীর্তল্যান্ড মন্দিরের নির্মাণকাজ তদারকি করেন। চার্চ-পরিচালিত সেফটি সোসাইটি অ্যান্টি-ব্যাংকিং সংস্থার পতন এবং অ-মরমন মিসৌরিয়ানদের সাথে সহিংস সংঘাতের কারণে স্মিথ এবং তার অনুসারীরা ইলিনয়ের নউভুতে একটি নতুন বন্দোবস্ত স্থাপন করতে বাধ্য হোন, যেখানে তিনি আধ্যাত্মিক এবং রাজনৈতিক নেতারূপে প্রতিষ্ঠা পান।১৮৪৪ সালে, স্মিথ এবং নাউভো সিটি কাউন্সিল একটি সংবাদপত্র ধ্বংস করায় অ-মরমনরা রেগে যায় যেখানে স্মিথের বহুগামিতা অনুশীলনের সমালোচনা করা হয়েছিল। স্মিথকেইলিনয়ের কারথেজে কারাবন্দি করা হয়, সেখানে জনতা কারাগারে হামলা চালালে তিনি মারা যান।
তাতার (চরিত্র)

তাতার হল বাংলা সাহিত্যের অন্যতম কাল্পনিক গোয়েন্দা চরিত্র। লেখক ষষ্ঠীপদ চট্টোপাধ্যায় এই কিশোর গোয়েন্দাকে নিয়ে কয়েকটি সিরিজ গল্প লিখেছেন।
তাতার ও তার দুই বন্ধু শংকু এবং দেবু বিভিন্ন রোমহর্ষক অভিযান করে। তাতারের একটি বিশ্বস্ত কুকুর রয়েছে যার নাম ডগার। তাতার বয়েসে কিশোর হলেও অত্যন্ত বুদ্ধিমান ও দুঃসাহসী। খুনী অপরাধীর কবলে পড়ে, মৃত্যুর মুখ থেকেও সে একাধিকবার ফিরে এসেছে। তাতারদের এই কান্ডকারখানায় সাহায্য করেন পাড়ার পরোপকারী যুবক সেন্টুদা। অনেক সময় অনাথ মেয়ে সোনাই ও তার পোষা বাঁদর মালিনীও তাদের সঙ্গী হয়।
শ্রীকান্ত গোলুই এর পরিচালনায় বাংলা রহস্য চলচ্চিত্র গোয়েন্দা তাতার ২০১৯ সালের ৪ জানুয়ারী প্রকাশিত হয়। তাতারের ভূমিকায় অভিনয় করেছেন অধিরাজ গঙ্গোপাধ্যায়।
ফোরাত কর্ণফুলী কার্পেট ফ্যাক্টরি

ফোরাত কর্ণফুলী কার্পেট ফ্যাক্টরি বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার রাঙ্গুনিয়া উপজেলায় অবস্থিত।
এই শিল্প প্রতিষ্ঠানটি সত্তরের দশকে দাউদ শিল্পগোষ্ঠী কর্তৃক স্থাপিত হয় এবং ১৯৭২ সালে এটিকে জাতীয়করণ করা হয়। লোকসানের অজুহাতে চারদলীয় জোট সরকারের আমলে এটি বন্ধ করে দেয়া হয়; তবে ২০০৮ সালে বেসরকারি খাতে মিলটি পুনরায় চালু করা হয়। পরবর্তী সময়ে, ২০১৩ সালের ২৬ জানুয়ারি, তৎকালীন প্রধানমন্ত্রী শেখ হাসিনা নিজে মিলটি সরকারিভাবে চালুকরণ উদ্বোধন করেন।
এই বৃহদায়তন প্রতিষ্ঠানটি কে.এফ.ডি. নামক একটি শিল্প-কমপ্লেক্সে অবস্থিত, যেখানে কর্ণফুলী জুট মিলস লিমিটেড এবং ফোরাত কর্ণফুলী কার্পেট ফ্যাক্টরি রয়েছে।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে কে.এফ.ডি. (কর্ণফুলী জুট মিলস লিমিটেড এবং ফোরাত কর্ণফুলী কার্পেট ফ্যাক্টরি)-তে প্রায় আটশত শ্রমিক কর্মরত রয়েছে, যাদের মধ্যে তিন-শতাধিক জন নারী শ্রমিক।
কৌল

কৌল, কুল, কুলমার্গ ("কুল প্রথা") এবং কৌলাচার ("কৌল আচরণ" নামেও পরিচিত), শক্তিবাদ ও তান্ত্রিক শৈববাদের একটি ধর্মীয় ঐতিহ্য যা শক্তির উপাসনার সাথে সংযুক্ত আলাদা আচার এবং প্রতীকবাদ দ্বারা চিহ্নিত। এটি ভারতে মূলত খ্রিস্টীয় প্রথম সহস্রাব্দে প্রসার লাভ করেছিল।
কৌল কাপালিক ঐতিহ্যের কিছু স্বতন্ত্র বৈশিষ্ট্য সংরক্ষণ করে, যা থেকে এটি উৎপন্ন। এটি যথাক্রমে কুলেশ্বরী, কুব্জিকা, কালী এবং ত্রিপুরসুন্দরীর উপর ভিত্তি করে রচিত গ্রন্থের চারটি উপশ্রেণীতে বিভক্ত হয়েছে। ত্রিক গ্রন্থগুলি কুলেশ্বরী গ্রন্থের সাথে নিবিড়ভাবে সম্পর্কিত এবং এটি কুলমার্গের অংশ হিসাবে বিবেচিত হতে পারে।
পরবর্তী হঠযোগে, চক্রের একটি তন্ত্রের মাধ্যমে উত্থিত কুণ্ডলিনীর কৌল দৃশ্যটি পূর্ববর্তী বিন্দু-ভিত্তিক তন্ত্রে আবৃত হয়।
এ.টি.এম. শামসুল হুদা

হুদা ১৯৬৬ সালে তিনি পাকিস্তান সিভিল সার্ভিসে যোগ দেন। তিনি বাংলাদেশের স্বাধীনতার পরে বাংলাদেশ সিভিল সার্ভিসে যোগ দেন। ২০০০ সালে তিনি চাকরি থেকে অবসর গ্রহণ করেন। তিনি বাগেরহাটে মহকুমা প্রশাসক (সাব ডিভিশনাল অফিসার), পানি সম্পদ ও অর্থ মন্ত্রনালয়ের সচিব এবং এর আগে বাংলাদেশ কৃষি উন্নয়ন ব্যাংকের ব্যবস্থাপনা পরিচালক হিসাবে দায়িত্ব পালন করেছেন। তিনি বাংলাদেশের প্রধান নির্বাচন কমিশনার হিসাবে দায়িত্ব পালন করেছিলেন এবং ২০০৮ সালে বাংলাদেশ জাতীয় নির্বাচন পরিচালনা করেছিলেন ।
আবদুর রউফ (বিচারপতি)

বিচারপতি মোহাম্মদ আবদুর রউফ (১ ফেব্রুয়ারি ১৯৩৪ – ৯ ফেব্রুয়ারি ২০২৫) ছিলেন একজন বাংলাদেশী আইনজীবী ও বিচারপতি। তিনি অ্যাডভোকেট হিসাবে কর্মজীবন শুরু করেন এবং তারপরে হাইকোর্ট বিভাগের অতিরিক্ত বিচারক হন। তারপরে তিনি আদালতের আপিল বিভাগের বিচারক হন। পরবর্তীকালে বাংলাদেশের তৎকালীন রাষ্ট্রপতি তাকে প্রধান নির্বাচন কমিশনার হিসাবে নিযুক্ত করেছিলেন। তিনি বর্তমানে ফারিস্ট ইসলামিক লাইফ ইন্স্যুরেন্স কো লিমিটেড এবং প্রাইম ইসলামী লাইফ ইন্স্যুরেন্সের শরিয়াহ উপদেষ্টা। তিনি জাতীয় শিশু সংগঠন "ফুলকুঁড়ি আসরের" সভাপতির দায়িত্বও পালন করেছেন।
বিচারপতি মোহাম্মদ আবদুর রউফ ১ ফেব্রুয়ারি ১৯৩৪ সালে ময়মনসিংহে জন্মগ্রহণ করেন। পৈত্রিক নিবাস একই উপজেলার দাপুনিয়া গ্রামে। প্রাইমারী ও মাধ্যমিক পর্যায়ে বৃত্তি পেয়ে ময়মনসিংহ জিলা স্কুল থেকে ১৯৫১ সালে কৃতিত্বের সাথে ম্যাট্রিকুলেশন, আনন্দ মোহন কলেজ থেকে আই, এস, সি ও বি, এস, সি ডিগ্রী; সরকারি বৃত্তি নিয়ে ময়মনসিংহ টিচার্স ট্রেনিং কলেজ থেকে বি,এড ও এম এ, ইন এডুকেশন ডিগ্রী, ঢাকা বিশ্ববিদ্যালয় থেকে আন্তর্জাতিক সম্পর্ক বিষয়ে এম,এ ও এল,এল,বি ডিগ্রী লাভ করেন।
আবদুর রউফ জানুয়ারি ১৯৬২ সালে তদানীন্তন ঢাকা হাইকোর্টে আইন-ব্যবসায় নিয়োজিত হন। ১৯৭০ সালে তৎকালীন পাকিস্তান সুপ্রীম কোর্টের আইনজীবী হিসেবে তালিকাভুক্ত হন। ২৯ জানুয়ারি ১৯৮২ সালে তিনি হাইকোর্ট বিভাগের অতিরিক্ত বিচারক নিযুক্ত হন। হাইকোর্ট বিভাগে বিচারপতি পদে থাকাকালে বাংলাদেশের রাষ্ট্রপতি বিচারপতি শাহাবুদ্দিন আহমেদ তাকে ১৯৯০ সালের ২৫ ডিসেম্বর প্রধান নির্বাচন কমিশনার হিসেবে নিযুক্ত করেন, তিনি বিচারপতি সুলতান হোসেন খানের স্থলে স্থলাভিষিক্ত হন। ১৯৯৫ সালের ১৮ এপ্রিল তিনি প্রধান নির্বাচন কমিশনের পদ ত্যাগ করেন ও বিচারপতি এ কে এম সাদেক তার স্থলে স্থলাভিষিক্ত হন।
পরে তিনি হাইকোর্ট বিভাগে বিচারক হিসেবে কাজ শুরু করেন ও জুন ১৯৯৫ সালে আপীল বিভাগের বিচারক হিসেবে নিযুক্ত হন। ১ ফেব্রুয়ারি ১৯৯৯ সালে তিনি অবসর গ্রহণ করেন।
তিনি জাতীয় শিশু-কিশোর সংগঠন ‘ফুলকুঁড়ি আসর’-এর কেন্দ্রীয় সভাপতি।
এছাড়াও তিনি বাংলাদেশ হামদর্দ(ওয়াক্ফ) বোর্ড অব ট্রাস্টিজের চেয়ারম্যান হিসেবে দায়িত্ব পালন করেছেন।
তিনি ২০২৫ সালের ৯ ফেব্রুয়ারি ঢাকার ইনসাফ বারাকাহ হাসপাতালে মৃত্যুবরণ করেন।
খোদা বকশ চৌধুরী

খোদা বকশ চৌধুরী (জন্ম: ১৫ ই আগস্ট ১৯৫২) ২৩ তম বাংলাদেশ পুলিশের মহাপরিদর্শক হিসেবে ২০০৬ সালের ২ নভেম্বর থেকে ২০০৭ সালের ২৯ জানুয়ারী পর্যন্ত দ্বায়িত্ব পালন করেন । তাকে ১১ই নভেম্বর ২০২৪ সালে অন্তর্বর্তীকালীন সরকারের প্রধান উপদেষ্টা ড. মুহাম্মদ ইউনুসের বিশেষ সহকারী হিসেবে প্রতিমন্ত্রী পদমর্যাদায় স্বরাষ্ট্র মন্ত্রণালয়ের দ্বায়িত্ব দেয়া হয় ।
খোদ বকশ ১৯৭৯ বাংলাদেশ পুলিশে যোগ দিয়েছিলেন। ২০০১ সালে তিনি ঢাকা মহানগর পুলিশের পুলিশ সুপার হন। এরপরে তিনি সিআইডি প্রধানের দায়িত্ব পালন করেন। ৩১ শে অক্টোবর ২০০৬ এ তিনি র‌্যাপিড অ্যাকশন ব্যাটালিয়নের ডিজি পদে নিয়োগ পেয়েছিলেন। ২ দিন পরে, আনোয়ারুল ইকবালকে প্রতিস্থাপন করে তাকে বাংলাদেশ পুলিশের পুলিশ মহাপরিদর্শক পদে পদোন্নতি দেওয়া হয়।
বকশ ২০০৬ সালে বাংলাদেশ পুলিশ সার্ভিস অ্যাসোসিয়েশনের (বিপিএসএ) সভাপতি ছিলেন।
২০০৮ সালের জুন থেকে পরবর্তী দুই বছর খোদা বকশ আফগানিস্তানে জাতিসংঘের সহায়তা মিশনের সিনিয়র পুলিশ উপদেষ্টা হিসেবেও দায়িত্ব পালন করেন।
বিশেষ শুল্কে (ওএসডি) অফিসার হিসাবে দায়িত্ব পালনকালে, তাকে জুলাই ২০০৯ সালে সরকার বাধ্যতামূলক অবসর গ্রহণের জন্য প্রেরণ করেছিল।
২০২৪ সালের নভেম্বরে তাকে বিশেষ সহকারী হিসেবে প্রতিমন্ত্রী পদমর্যাদায় স্বরাষ্ট্র মন্ত্রণালয়ের নির্বাহী ক্ষমতা প্রদান করা হয়।
জুলাই ২০১১ সালে, চৌধুরী এবং আরও দু'জন প্রাক্তন মহাপরিদর্শক, ২০০৪ সালে ঢাকা গ্রেনেড হামলা মামলার জন্য চিফ মেট্রোপলিটন ম্যাজিস্ট্রেটের আদালতে আত্মসমর্পণ করেছিলেন এবং তাকে কারাগারে প্রেরণ করা হয়েছিল। চৌধুরী এপ্রিল ২০১২ সালে ঢাকা কেন্দ্রীয় কারাগার থেকে জামিনে মুক্তি পেয়েছিলেন।
অক্টোবর ২০০৮ সালে, চৌধুরী তদন্তকে ভুল পথে চালিত করার জন্য এবং "জজ মিয়া" গল্পটি তৈরি করার জন্য দোষী সাব্যস্ত হয়েছিল এবং তাকে দুই বছরের কারাদন্ডে দণ্ডিত করা হয়েছিল।
২০১৮ সালের অক্টোবর মাসে তিনিসহ ৩৮ জন ২০০৪ ঢাকা গ্রেনেড হামলায় দোষী সাব্যস্ত হন যেটি নিয়ে নানান বিতর্কও হয়েছে। আপিলের পর জানুয়ারী ২০১৯ এ এসব মামলায় তার জামিন মঞ্জুর করা হয়।
২০২৪ সালের ১ ডিসেম্বর তিনি এই মামলায় হাইকোর্ট থেকে খালাস পান। এ মামলায় রায়ের পর্যবেক্ষণে হাইকোর্ট বলেছিলেন, ফৌজদারি কার্যবিধি অনুযায়ী অভিযোগপত্র প্রাথমিকভাবে দাখিল করতে হয় ম্যাজিস্ট্রেট কোর্টে। সেখান থেকে তা যাবে সেশন (দায়রা) কোর্টে।
কিন্তু এখানে দ্বিতীয় যে অভিযোগপত্র সেটি সরাসরি সেশন কোর্টে দাখিল করা হয়। বিচারক এটি আমলে নিয়ে সরাসরি বিচার কাজ করেছেন। সুতরাং এ বিচার কাজ পরিচালনা ও সাজা দেয়া অবৈধ।
আইয়ুব কাদরী

আইয়ুব কাদরী (জন্ম: ১৬ ই মার্চ, ১৯৪৬) ১১ ই জানুয়ারি, ২০০৭ এ বাংলাদেশ তত্ত্ববধায়ক সরকারের শিক্ষা ও সাংস্কৃতিক বিষয়ক মন্ত্রণালয়ের প্রাক্তন উপদেষ্টা। তিনি ১১ মাস উপদেষ্টা হিসাবে দায়িত্ব পালন করেছেন। তার দায়িত্বপালনকালীন সময়ে ফ্রান্সের গিমে জাদুঘরে প্রেরিতব্য বাংলাদেশ জাতীয় জাদুঘরের প্রত্নতাত্ত্বিক নিদর্শন চুরি নিয়ে অভিযোগ উত্থাপিত হলে তিনি স্বেচ্ছায় এ পদ থেকে পদত্যাগ করেন।
চট্টগ্রাম, বেঙ্গল প্রেসিডেন্সি, ব্রিটিশ ভারতের মধ্যে জন্মগ্রহণ করা, কাদরী ১৯৬৬ সালে ঢাকা বিশ্ববিদ্যালয় থেকে ইংরেজি সাহিত্যে স্নাতক (সম্মান) এবং স্নাতকোত্তর শেষ করেন। তিনি ১৯৮৩ সালে মার্কিন যুক্তরাষ্ট্রের কানেকটিকাট বিশ্ববিদ্যালয় থেকে পাবলিক অ্যাফেয়ার্সে স্নাতকোত্তর ডিগ্রি অর্জন করেন। 
কাদরী ১৯৬৯ সালে তৎকালীন পাকিস্তান সিভিল সার্ভিসে (সিএসপি) যোগদান করেন এবং ৩৬ বছর ধরে পূর্ব পাকিস্তানের ও বাংলাদেশ সরকারের বিভিন্ন দায়িত্ব পালন করেছিলেন। সরকারের সচিব হিসাবে তার প্রধান কর্মযজ্ঞের মধ্যে রয়েছে পল্লী উন্নয়ন ও সমবায় বিভাগ, মৎস্য ও প্রাণিসম্পদ মন্ত্রণালয়, খাদ্য ও দুর্যোগ ব্যবস্থাপনা মন্ত্রণালয়, কৃষি মন্ত্রণালয়, অর্থনৈতিক সম্পর্ক বিভাগ (ইআরডি), জল সম্পদ মন্ত্রণালয় এবং শিল্প মন্ত্রণালয়। কাদেরি বাংলাদেশ রাসায়নিক শিল্প কর্পোরেশনের (বিসিআইসি) চেয়ারম্যান এবং বাংলাদেশ পল্লী উন্নয়ন বোর্ডের (বিআরডিবি) মহাপরিচালক হিসাবেও দায়িত্ব পালন করেছেন। তিনি ২০০৫ সালে সরকারি চাকুরি থেকে অবসর গ্রহণ করেন।
ফখরুদ্দিন আহমেদের নেতৃত্বে বাংলাদেশ সরকারের অন্তর্বর্তীকালীন কাদরিকে ১৬ জানুয়ারি ২০০৭ এ উপদেষ্টা নিযুক্ত করা হয়েছিল। তাকে শিক্ষা মন্ত্রণালয়, প্রাথমিক ও গণশিক্ষা মন্ত্রণালয়ের পাশাপাশি সংস্কৃতি বিষয়ক মন্ত্রণালয়ের দায়িত্ব দেওয়া হয়েছিল। ২১ শে আগস্ট ২০০৭ -এ জরুরি অবস্থা প্রত্যাহারের দাবিতে বিক্ষুব্ধ বিক্ষোভকারীদের আক্রমণে তার বাড়ি ক্ষতিগ্রস্ত হয়। ২৬ ডিসেম্বর ২০০৭ এ দু'টি দুর্লভ প্রত্নতাত্ত্বিক নিদর্শনগুলির চুরির তদন্তের মধ্যে কাদরি তার পদ থেকে পদত্যাগ করেন। ঢাকা বিমানবন্দরে প্যারিসগামী বিমানে চড়তে গিয়ে গিমে জাদুঘরে প্রেরতিব্য প্রত্নতাত্ত্বিক নিদর্শনগেুলোর কয়েকটি হারিয়ে গিয়েছিল। এগুলি ফ্রান্সের গিমে জাদুঘরে একটি প্রদর্শনীর জন্য বাংলাদেশ থেকে নিয়ে যাওয়া হচ্ছিল।
মুহাম্মদ নুরুল হুদা

মুহাম্মদ নুরুল হুদা একজন বাংলাদেশী পুলিশ অফিসার যিনি ২০০০-২০০১ সালে বাংলাদেশ পুলিশের ১৬ তম পুলিশ পরিদর্শক হিসাবে দায়িত্ব পালন করেছিলেন। তিনি ডেইলি স্টারের কলামিস্ট।
ছয়গাঁও জমিদার বাড়ি

ছয়গাঁও জমিদার বাড়ি বাংলাদেশ এর শরীয়তপুর জেলার ভেদরগঞ্জ উপজেলার ছয়গাঁও গ্রামে অবস্থিত এক ঐতিহাসিক জমিদার বাড়ি।
কবে নাগাদ এবং কার দ্বারা জমিদার বংশ বা জমিদার বাড়িটি প্রতিষ্ঠিত হয়েছে। তার কোনো সঠিক তথ্য জানা যায়নি। তবে ব্রিটিশ বিরোধী আন্দোলন ও ভারতের স্বাধীনতাকামী কয়েকজন প্রখ্যাত নেতার আবাসস্থল ছিল এই জমিদার বাড়িটি। অর্থাৎ তারা এই জমিদার বংশধর ছিলেন। যার ফলস্বরূপ ১৯৩০ - ১৯৩৪ সাল পর্যন্ত এখানে ভারত ব্রিটিশ সরকারের সেনাঘাটি ছিল।
সুন্দর ও নান্দনিক ডিজাইনের একটি দ্বিতল ভবন রয়েছে।
জমিদার বাড়ির ভবনটি এখনো বেশ ভালো অবস্থায় টিকে রয়েছে।
হাটুরিয়া জমিদার বাড়ি

হাটুরিয়া জমিদার বাড়ি বাংলাদেশ এর শরীয়তপুর জেলার গোসাইরহাট উপজেলার নলমুড়ি ইউনিয়নের চরভূয়াই গ্রামে অবস্থিত এক ঐতিহাসিক জমিদার বাড়ি।
খেয়া ঘাটের মাঝি কবিতায় জমিদার গোলাম আলী চৌধুরির দোর্দণ্ড প্রতাপের উদাহরণ পাওয়া যায়। উনি দার্জিলিং থেকে বিশেষ উপায়ে হিমজাত বরফ আনাতেন খাবার জন্য, এবং কোলকাতার বিখ্যাত সি আর দাশ এর লন্ড্রী থেকে উনার কাপড় ধোয়ানো হোত।
হাটুরিয়া জমিদার বাড়িটি ইট, সূরকি (প্রাচীন কালের মর্টার), এবং লোহার রড দিয়ে নির্মিত। ছাদে নিচের দিকে চেপ্টা লোহার রোড ব্যবহার করা হয়েছে, পিলার গুলো অনেক চওড়া এগুলো তৈরী করা হয়েছে ইট দিয়ে। একটি পিলার তৈরী করতে অনেক এইট বেবহার করা হয়েছে। যা স্থাপত্যটিকে আরো শক্তিশালী করতে সাহায্য করেছে। এটি বাংলার জমিদার বাড়িগুলোর ঐতিহ্যবাহী স্থাপত্যশৈলীর একটি অনন্য নিদর্শন।
সময়ের সঙ্গে সঙ্গে এই জমিদার বাড়িটি অযত্ন ও অবহেলায় জীর্ণশীর্ণ হয়ে পড়েছে। পরিচর্যার অভাব হলে দাঁড়িয়ে আছে শক্তভাবেই। তবে এটি এখনো ঐতিহাসিকভাবে গুরুত্বপূর্ণ এবং বাংলার জমিদারদের বিলাসবহুল জীবনধারা ও স্থাপত্যের একটি মূল্যবান নিদর্শন হিসেবে বিবেচিত হয়।
দ্য রেলওয়ে ম্যান (চলচ্চিত্র)

দ্য রেলওয়ে ম্যান জোনাথন টেপলিটস্কি পরিচালিত একটি ব্রিটিশ-অস্ট্রেলিয়ান যুদ্ধ ভিত্তিক চলচ্চিত্র যা ২০১৩ সালে মুক্তি পায়। এটি নির্মিত হয় ১৯৯৯ সালে প্রকাশিত এরিক লোম্যাক্সের লেখা আত্মজীবনী অবলম্বনে। চলচ্চিত্রটিতে অভিনয় করেছেন কলিন ফির্থ, নিকোল কিডম্যান, জেরেমি ইরভিন এবং স্টেলান স্কারসগার্ড। ৬ সেপ্টেম্বর ২০১৩ সালে টরন্টো আন্তর্জাতিক চলচ্চিত্র উৎসবে এই চলচ্চিত্রটি প্রদর্শিত হয়।
দ্বিতীয় বিশ্বযুদ্ধের সময়, এরিক লোম্যাক্স নামে একজন ব্রিটিশ অফিসার সিঙ্গাপুরে জাপানিদের হাতে বন্দী হন। তাকে একটি জাপানি যুদ্ধবন্দি শিবিরে প্রেরণ করা হয়, সেখানে তাকে মালয় উপদ্বীপের উত্তরে থাই-বার্মা রেলপথে কাজ করতে বাধ্য করা হয়। ক্যাম্পে লোমাক্স গোপনে রেডিও রিসিভার তৈরি করার অপরাধে কেম্পিটাই (সামরিক গোপন পুলিশ) কর্তৃক মারাত্মকভাবে নির্যাতনের শিকার হন। তাকে গুপ্তচর হিসাবে সন্দেহ করা হয় এবং মনে করা হয় যে তিনি রিসিভারটির মাধ্যমে গোয়েন্দাগিরি করে বাইরে গুরুত্বপূর্ণ তথ্য পাচার করছেন। কিন্তু তার রেডিও রিসিভারটি তৈরি করার একমাত্র উদ্দেশ্য ছিল নিজের এবং তার সাথে অবস্থানরত অন্য বন্দী-দাসদের মনোবল চাঙ্গা রাখতে। পরবর্তিতে ব্রিটিশ সেনাবাহিনী লোম্যাক্স এবং অন্য যুদ্ধবন্দীদের সেখান থেকে উদ্ধার করে।
কার্তিকপুর জমিদার বাড়ি

কার্তিকপুর জমিদার বাড়ি বাংলাদেশ এর শরীয়তপুর জেলার নড়িয়া উপজেলার কার্তিকপুর গ্রামে অবস্থিত এক ঐতিহাসিক জমিদার বাড়ি। যা স্থানীয়দের কাছে চৌধুরী বাড়ি নামে পরিচিত।
কার্তিকপুরের জমিদারী আগে বিক্রমপুরের জমিদারীর আওতাভুক্ত ছিল। বিক্রমপুরের জমিদারীর পাঁচজন সেনাপতি ছিল। যাদের মাঝে পরবর্তীতে বিক্রমপুরের জমিদারীকে তিন ভাগ করে দিয়ে দেন বিক্রমপুরের জমিদার। যার ফলস্বরূপ কার্তিকপুরের জমিদারী পান কমলশরন ও শেখ কালু। পরবর্তীতে শেখ কালুর মেয়ের সাথে মোঘল সাম্রাজ্যের এক সেনাপতি ফতেহ মুহাম্মদের বিবাহ হয়। মূলত ঐখান থেকে উক্ত জমিদার বংশের সূচনা হয়। এই জমিদার বংশধরদের সাথে আত্মীয়তার বন্ধনে আবদ্ধ হন হযরত শাহ বন্দে আলী (র.), ঢাকার নবাব খাজা আহসান উল্লাহ, খাজা সলিমুল্লাহ, করটিয়ার জমিদার ওয়াজেদ আলী খান পন্নী, বগুড়ার নবাব আলতাব আলী ও ফরায়েজী আন্দোলনের নেতা হাজী শরীয়তুল্লাহ'র বংশধরদের সাথে।
জমিদার বাড়িটিতে সুন্দর ও কারুকার্যময় একটি দ্বিতল বিশিষ্ট্য ভবন রয়েছে। এছাড়াও সাঁন বাঁধানো একটি পুকুর রয়েছে।
জমিদার বংশধররা এখনো এখানে বসবাস করতেছেন। এছাড়াও জমিদার বংশের অনেকেই এখন ঢাকা বা অন্যান্য জায়গা বসবাস করতেছেন। বাড়িটিতে বসবাসরত অবস্থায় থাকলেও ভবনের দেয়ালের অবস্থা বেশ জীর্ণশীর্ণ।
আই নো হোয়াই দ্যা কেইসড বার্ড সিংস

আই নো হোয়াই দ্যা কেইসড বার্ড সিংস ১৯৬৯ সালে প্রকাশিত আমেরিকান লেখক ও কবি মায়া অ্যাঞ্জেলোর লেখা প্রথম আত্মজীবনী, যেটিতে তিনি তার জীবনের শুরুর দিকের ঘটনাগুলো বর্ণনা করেছেন। তার সাত খণ্ডে লেখা আত্মজীবনীর এই প্রথমটিতে বয়সের শুরুর দিকের ঘটনাগুলো তুলে ধরে তিনি বর্ণনা করেছেন কীভাবে চারিত্রিক দৃঢ়টা এবং সাহিত্যের প্রতি ভালোবাসা তাকে বর্ণবাদ ও মানসিক আঘাত জনিত সমস্যা কাটিয়ে উঠতে সহায়তা করেছে। এই বইটি শুরু হয়েছে যখন তিন বছর বয়সী মায়াকে তার বড় ভাইয়ের সাথে আরাকানসাসে স্ট্যাম্পসে তার দাদীর কাছে বসবাসের জন্য পাঠিয়ে দেয়া হয় এবং শেষ হয় যখন মাত্র ১৬ বছর বয়সে মায়া মা হন।
অ্যাঞ্জেলো তার আত্মজীবনী ব্যবহার করে পরিচয়, ধর্ষণ, বর্ণবাদ এবং সাক্ষরতার মতো বিষয়গুলি অন্বেষণ করতে। পুরুষশাসিত সমাজে নারীর জীবন নিয়েও তিনি নতুনভাবে লিখেছেন। মায়া, অ্যাঞ্জেলুর ছোট সংস্করণ এবং বইয়ের কেন্দ্রীয় চরিত্রকে বলা হয়েছে 'আমেরিকাতে বেড়ে ওঠা প্রতিটি কালো মেয়ের জন্য একটি প্রতীকী চরিত্র'
এ স্টোলেন লাইফ (বই)

এ স্টোলেন লাইফ জেইসি লি ডুগার্ট কর্তৃক রচিত স্মৃতিকথা, যিনি মাত্র ১১ বছর বয়সে অপহরণের শিকার হন এবং এরপর তাকে ক্যালিফোর্নিয়ার কনট্রা কস্টা কাউন্টিতে ১৮ বছর ধরে বন্দি করে রাখা হয়। বইটি প্রকাশের পূর্বে এটি অ্যামাজনের সবচেয়ে বেশি বিক্রিত হওয়া বইয়ের তালিকায় শীর্ষে অবস্থান করে এবং প্রকাশের পর দ্যা নিউইয়র্ক টাইমসের বেস্ট সেলার লিস্টে ৬ সপ্তাহ ধরে সবচেয়ে বেশি বিক্রিত হওয়া বই হিসেবে তালিকার শীর্ষে অবস্থান করে।
এ স্টোলেন লাইফ প্রকাশিত হয় ১২ জুলাই ২০১১ সালে, এটি প্রকাশ করে সাইমন এন্ড শুস্টার।
১৯৯১ সালে জেইসি লি ডুগার্ট ক্যালিফোর্নিয়ার সাউথ লেক টাহো’র কাছে অপহৃত হন, সেই সময় তিনি বাড়ি থেকে বের হয়ে স্কুল বাস স্টপে হাঁটছিলেন। অবিচ্ছিন্নভাবে অনেক তদন্ত সত্ত্বেও অপহরণের পরে আঠারোো বছর পর্যন্ত ডুগার্টের কোন সন্ধান পাওয়া যায় নি। এ স্টোলেন লাইফ ডুগার্টের সেই আঠারোো বছরের কঠিন ও বেদনাদায়ক সময়ের গল্প, যা তিনি মানসিক রোগ বিশেষজ্ঞ রেবেকা বেইলির সাথে লিখেছিলেন; তার মানসিক চিকিৎসার অংশ হিসেবে।  
প্রকাশনা সংস্থা সাইমন এন্ড শুস্টার প্রাথমিকভাবে বইটির ২০০,০০০ কপি মুদ্রণ করে এবং পরে চাহিদা বেড়ে যাওয়ায় আরো ১৫,০০০ কপি মুদ্রণ করে। আনুষ্ঠানিকভাবে প্রকাশের এক দিন পূর্বেই বইটি অ্যামাজনের সবচেয়ে বেশি বিক্রীত বইয়ের তালিকায় শীর্ষ স্থান লাভ করে।
টিটাগড় ওয়াগনস

টিটাগড় ওয়াগনস ভারতের পশ্চিমবঙ্গ, টিটাগড়ের ভিত্তিতে রেলওয়ে ওয়াগন প্রস্তুতকারক। সংস্থাটি ভারতীয় রেল, বেইলি ব্রিজ এবং খনির সরঞ্জামগুলির জন্য কোচ তৈরি করে। টিটাগড় মেরিনস নামে একটি সহায়ক সংস্থা জাহাজ নির্মাণ শিল্পে কাজ করে।
২০১৫ সালে, টিটাগড় ইতালীয় রেল সরঞ্জাম সংস্থার ৯০% অংশ সত্ত্ব অর্জন কর, ফার্মটির নাম পরিবর্তন করে টিটাগড় ফায়ারমা এসপিএ করা হয়। টিটাগড় ফায়ারমা মেট্রো রেল কোচ ডিজাইন এবং তাদের উৎপাদন কারখানায় কেসারটা, স্পেলো এবং টিটোতে অবস্থিত। সংস্থাটি ২০১২ সালে কলকাতা ভিত্তিক কর্পোরেশন শিপইয়ার্ড অধিগ্রহণ করে; এটিকে তার সহায়ক সংস্থা টিটাগড় মেরিন্সের সাথে ভারতীয় নৌবাহিনীর জন্য জাহাজ তৈরির জন্য একীভূত করা হয় এবং ২০১৩ সালে এটির প্রথম প্রতিরক্ষা চুক্তিটি জিতেছে।
২০১৯ সালে, টিটাগড় ফায়ারাকে মহামেট্রো দ্বারা পুনে মেট্রোর জন্য ১০২ টি অ্যালুমিনিয়াম বডিড মেট্রো রেল কোচ সরবরাহের চুক্তিতে ভূষিত করা হয়।
পুণে মেট্রো

পুনে মেট্রো পুনে সেন্ট্রালে মেট্রো রেল পরিষেবা প্রদানের জন্য নির্মাণাধীন একটি মেট্রো রেল ভিত্তিক দ্রুত গতির পরিবহন ব্যবস্থা এবং শহরটির শহরতলি পিম্পরি ও চিনচওয়াদকে যুক্ত করবে। সিস্টেমটি ৩ টি রেলপথ থাকবে যার মোট দৈর্ঘ্য ৫৪.৮ কিমি। এর মধ্যে মার্চ ২০২২ সাল পর্যন্ত, ১২ কিমি চালু রয়েছে। পিসিএমসি বিল্ডিং থেকে স্বরগেট পর্যন্ত ১৬.৫৯ কিলোমিটার দীর্ঘ লাইন ১ নির্মিত হচ্ছে, যার মধ্যে পিসিএমসি ভবন থেকে রেঞ্জ পাহাড়ের মধ্যে রেলপথ উত্তোলিত পথে নির্মিত হবে, সেখান থেকে এটি ভূগর্ভস্থ পথে চলবে। লাইন ২ ভেনজ থেকে রামওয়াদির মধ্যে একটি ১৮.৬৬ কিলোমিটার দীর্ঘ উঁচু ভায়াডাক্টের উপরে নির্মিত হবে। ২৩.৩৩ কিলোমিটার উত্তোলিত লাইন ৩ রাজীব গান্ধী ইনফোটেক পার্ক থেকে বলিওয়াদী ও শিবাজিনগর হয়ে প্রথম, দ্বিতীয় ও তৃতীয় ধাপের হিনজাওয়াদি (মান ও ভোয়ারওয়াদী) যাবে। তিনটি লাইনই সিভিল কোর্ট ইন্টারচেঞ্জ স্টেশনে সারিবদ্ধ হবে।
২৪ ডিসেম্বর, ২০১৬ সালে প্রধানমন্ত্রী নরেন্দ্র মোদী লাইন ১ এবং ২- এর ভিত্তি প্রস্তর স্থাপন করেন। এই দুটি লাইন ৩১.২৫ কিমি দীর্ঘ এবং মহারাষ্ট্র মেট্রো রেল কর্পোরেশন লিমিটেড (মহামেট্রো) দ্বারা নির্মাণ করা হচ্ছে, রাজ্য ও কেন্দ্রীয় সরকারের একটি ৫০:৫০ যৌথ উদ্যোগ। পুনে মেট্রোর লাইন ৩ পুনে মেট্রোপলিটন অঞ্চল উন্নয়ন কর্তৃপক্ষ (পিএমআরডিএ) এবং টাটা রিয়েলটি এবং সিমেন্স এর মধ্যে একটি যৌথ-বেসরকারী অংশীদারত্বের ভিত্তিতে যৌথ ভেনচার দ্বারা নির্মাণ করা হবে। ১৮ ডিসেম্বর ২০১৮ সালে, প্রধানমন্ত্রী নরেন্দ্র মোদী লাইন ৩- এর ভিত্তি প্রস্তর স্থাপন করেন। জুন ২০১৯ সালের মধ্যে নির্মাণ শুরু হবে এবং তিন বছরে শেষ হবে বলে আশা করা হচ্ছে।
রুদ্রকর মঠ

রুদ্রকর মঠ হল বাংলাদেশের শরীয়তপুর জেলায় অবস্থিত একমাত্র মঠ। প্রায় দেড়শত বছরের পুরাতন প্রাচীন এই মঠ শরীয়তপুর জেলার শরীয়তপুর সদর উপজেলার রুদ্রকর ইউনিয়নে অবস্থিত। যা রুদ্রকর জমিদার বাড়ির জমিদাররা তৈরি করেছিলেন।
রুদ্রকর এলাকার নামানুসারেই উক্ত মঠটি সকলের কাছে রুদ্রকর মঠ নামে পরিচিত।
প্রায় দেড়শত বছর আগে রুদ্রকর জমিদার বাড়ির জমিদার গুরুচরণ চক্রবর্তী এই মঠটি তৈরি করেন। তিনি তার জমিদারী আমলে ধীরে ধীরে মঠটি তৈরি করেন। আনুমানিক ১৩০৫ - ১৩১৫ বঙ্গাব্দেরর মধ্যে মঠটি তৈরি করা হয়। কথিত আছে মা রাশমনি দেবীর সমাধীকে অমর করে রাখার জন্য নাকি এই মঠটি তৈরি করা হয়েছিল।
মঠটিতে নিচের অংশে বড় একটি শ্মশান মন্দির ও মন্দিরটির মূল উপাসনালয় কক্ষের সঙ্গে থাকা বারান্দার চার কোণায় চারটি ছোট মন্দির (মঠ)। এর মধ্যে বড় মন্দিরটির উচ্চতা প্রায় ২০ মিটার। চার কোণায় চারটি ছোট মন্দির যথাক্রমে প্রায় ১.৯৫ মিটার। এ ছাড়া তৃতীয় তলায় মূল টাওয়ারের গায়ে চারপাশে চারটি দেবী মূর্তির অলংকরণ রয়েছে। উপরের অংশ প্যাগোডার মত তৈরি করা হয়েছিল।
পরিচর্যা না থাকাতে মঠটি এখন প্রায় জীর্ণশীর্ণ অবস্থায় রয়েছে। আনন্দের বিষয় হচ্ছে মঠের উপরিভাগে গর্তের মধ্যে টিয়া পাখির বসবাস রয়েছে। যাদের কিচিরমিচিরে নিস্তব্ধ এই জায়গাটির প্রাণ আছে বলে মনে হয়। এখনো প্রতিবছর এখানে সাড়ম্বরে পূজা ও কীর্তনের অনুষ্ঠান হয়ে থাকে।
আথিয়া শেট্টি

আথিয়া শেট্টি (জন্ম ৫ নভেম্বর ১৯৯২) একজন ভারতীয় অভিনেত্রী যিনি বলিউড চলচ্চিত্রে অভিনয় করেন। তিনি প্রণয়ধর্মী সহিংসতাবাদী চলচ্চিত্র "হিরো" এর মাধ্যমে চলচ্চিত্রে আত্মপ্রকাশ করেন, যার জন্যে তিনি দাদাসাহেব ফালকে এক্সিলেন্স এ্যাওয়ার্ড লাভ করেন এবং ফিল্মফেয়ার বেস্ট ফিমেল ডেবিউ এওয়ার্ড-এর জন্য মনোনীত হোন।
শেট্টি ৫ নভেম্বর ১৯৯২ সালে মুম্বাইএ অভিনেতা সুনীল শেট্টি এবং পরিচালক মানা শেট্টির ঘরে জন্মগ্রহণ করেন। যেখানে তার বাবা বান্ত কমিউনিটির সাথে জড়িত, অন্যদিকে তার মা পাঞ্জাবী হিন্দু এবং গুজরাটি মুসলমান বংশের। তার একজন ছোট ভাই আছে, যার নাম আহান শেট্টি।
শেট্টি বিখ্যাত ক্যাথারডাল এবং জন কোনোন স্কুলে এবং পরে আমেরিকান স্কুল অফ বোম্বেতে পড়াশোনা করেছেন। যেখানে তার সাথে একই স্কুলে পড়াশোনা করেছেন শ্রদ্ধা কাপুর এবং টাইগার শ্রফ। ১৮ বছর বয়সে তিনি অভিনয় এর উপর পড়াশোনা করার জন্য নিউ ইউর্ক ফ্লিম একাডেমীতে ভর্তি হোন।
তিনি ২০১৫ সালে রোমান্টিক একশন সিনেমা "হিরো"-এর মাধ্যমে চলচ্চিত্রে আত্মপ্রকাশ করেন। চলচ্চিত্রটি সালমান খান প্রযোজনা করেন এবং নিখিল আদবানি পরিচালনা করেন, চলচ্চিত্রটির সর্বমোট আয় । শেট্টি রাধা মাথুর নামের একজন মেয়ের চরিত্রে অভিনয় করেন। রাধা চরিত্রে অভিনয় এর জন্য তিনি ফিল্মফেয়ার বেস্ট ফিমেল ডেবিউ এওয়ার্ড এর জন্য মনোনীত হোন। ভারত এর লিডিং ওয়েভসাইট বলিউড হাঙ্গামা, শেট্টি সমন্ধে বলে যে "শেট্টির আরো সময় দরকার,তার অভিনয় দক্ষতা বাড়ানোর জন্য"। আত্মপ্রকাশ এর পর তিনি ইন্ডিয়ান ফ্র‍্যান্সাইসিস অফ মেবেলিন এর ব্র‍্যান্ড এম্বাসেডর নির্বাচিত হোন। তিনি ভিবিন্ন নামি ম্যাগাজিম এর কভারস করেছেন,যেমন কম্পোজিশন, ভার্ভে, হার্পারস বাজার এবং আরো অনেক।
২০১৭ সালে তিনি আনিস বাজমির মুবারকান সিনেমায় অনিল কাপুর, অর্জুন কাপুর এবং ইলিয়ানা ডি'ক্রুজ এর বিপক্ষে অভিনয় করেছেন। চলচ্চিত্রটি বক্স অফিসে সাফল্য পায় এবং ৯৩.৫৯ কোটি রুপি আয় করে। আথিয়া চলচ্চিত্রটির জন্য প্রশংসা লাভ করেন। ২০১৮ সালে তিনি "মতিচুর চাকনাচুর" সিনেমায় নওয়াজুদ্দীন সিদ্দিকীর বিপরীতে অভিনয় করেন। তিনি ফুটবলার আফসান আশিক এর জীবনিভিত্তিক সিনেমার জন্য চুক্তিবদ্ধ হয়েছেন।
ইসলামে সবুজ রঙ

সবুজ রঙ () ইসলামের বেশ কিছু ঐতিহ্যের সাথে সম্পর্কিত এবং ইসলামে এর বিশেষ তাৎপর্য রয়েছে। দ্বাদশ শতাব্দীতে শিয়া ফাতিমীরা সবুজ রঙকে রাজবংশের প্রতীক হিসাবে বেছে নিয়েছিল। এতে তারা সুন্নি আব্বাসীদের ব্যবহৃত কালো রঙের বিরোধীতা প্রকাশ করে। তাদের পরেও শিয়া আইকনোগ্রাফিতে সবুজ রঙের জনপ্রিয় রয়ে গিয়েছে। তবে সবুজ কেবল শিয়াদের প্রতীক নয়; বরং এটি ইসলামে তাৎপর্যপূণ রঙ। তাই সুন্নি দেশেও এর ব্যাপক ব্যবহার দেখা যায়। যেমন: সৌদি আরব, পাকিস্তান ও বাংলাদেশের পতাকায় সবুজ রঙ আছে।
আল-খিদর বা আল খিযির (সবুজ ব্যক্তি) হলেন এমন একজন কুরআনি ব্যক্তিত্ব, যার সাথে সাক্ষাৎ করার জন্য মূসা আ. সমুদ্র ভ্রমণ করেছিলেন। সুলতান আবদুল হামিদ দ্বিতীয় (১৮৭৬-১৯০৯) এর আদেশে ঐতিহ্যবাহী স্থান মুহাম্মদ সাল্লাল্লাহু আলাইহি ওয়া সাল্লামের সমাধির ওপর সবুুজ গুম্বজ ব্যবহার করা হয়েছে।
ঐতিহাসিক শিয়া ফাতিমীয় খিলাফতের পতাকা ও ব্যানারের রঙ হিসাবে সবুজ ব্যবহার করা হয়েছিল। সবুজ রঙে তাদের ব্যবহৃত পতাকা ১১৭১ অবধি ছিল।
বাদল জমাদার

বাদল জমাদার হলেন একজন ভারতীয় শিক্ষক ও রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত। তিনি পশ্চিমবঙ্গ বিধানসভায় চারবার ভাঙড় বিধানসভা কেন্দ্রের বিধায়ক হিসেবে দায়িত্ব পালন করেছেন।
মোদাব্বির হোসেন চৌধুরী

মোদাব্বির হোসেন চৌধুরী (মৃত্যু: ১ মে, ২০২৫) ছিলেন একজন বাংলাদেশী পুলিশ কর্মকর্তা। তিনি পাকিস্তান সেনাবাহিনীর লেফটেন্যান্ট ও বাংলাদেশের সাবেক সচিব। যিনি ২০০১-২০০৩ সালে বাংলাদেশ পুলিশের ১৭ তম পুলিশ পরিদর্শক হিসাবে দায়িত্ব পালন করেছিলেন।
মোদাব্বির হোসেন চৌধুরী পাকিস্তান মিলিটারি একাডেমিতে ক্যাডেট ছিলেন এবং পাকিস্তান সেনাবাহিনী থেকে লেফটেন্যান্ট হিসাবে অবসর গ্রহণ করেছিলেন। তিনি বাংলাদেশ পুলিশ মহাপরিদর্শক (আইজিপি) হিসাবে দায়িত্ব পালন করার পর তাকে সংস্কৃতি মন্ত্রণালয়ের সচিব পদে নিয়োগ দেওয়া হয়।
দেবেশ ভট্টাচার্য

দেবেশ ভট্টাচার্য (জন্ম: ৩ নভেম্বর ১৯১৪মৃত্যু: ২ ফেব্রুয়ারি ২০০৪) একজন বাংলাদেশী মানবাধিকার কর্মী, আইনজীবী ও বিচারপতি। যিনি বাংলাদেশ হাইকোর্ট ও বাংলাদেশ সুপ্রীম কোর্টের আপিল বিভাগে বিচারপতির দায়িত্ব পালন করেন। 
বিচারপতি দেবেশ ভট্টাচার্য ৩ নভেম্বর ১৯১৪ সালে টাঙ্গাইল জেলার এলেঙ্গায় জমিদার পরিবারে জন্মগ্রহণ করেন। শিক্ষা জীবন শুরু এলেঙ্গার মধ্য ইংরেজি বিদ্যালয়ে। তিনি টাঙ্গাইল শহরের বিন্দুবাসিনী সরকারি বালক উচ্চ বিদ্যালয় থেকে ১৯৩১ সালে ম্যাট্রিক পাশ করেন। কলকাতার প্রেসিডেন্সী কলেজ থেকে ১৯৩৩ সালে আই.এস.সি এবং ১৯৩৫ সালে বি.এস.সি ডিগ্রী লাভ করেন। কলকাতার ইউনিভার্সিটি ল’ কলেজ থেকে ১৯৩৮ সালে বিএল ডিগ্রি এবং ১৯৪০ সালে কলকাতা বিশ্ববিদ্যালয় থেকে অর্থনীতিতে এম.এ ডিগ্রী লাভ করেন।
বিচারপতি দেবেশ ভট্টাচার্য ব্রিটিশ বিরোধী আন্দোলন এবং কৃষক শ্রমিক আন্দোলনে অংশগ্রহণ করেন। দু‘বছর (১৯৪৯-৫১) রাজনৈতিক আন্দোলনে জড়িত থাকার কারণে ময়মনসিংহ ও ঢাকা জেলে ছিলেন। তিনি বাংলাদেশ শত্রু সম্পত্তি আইন প্রতিরোধ কমিটির প্রতিষ্ঠাতা সভাপতি। ১৯৭১ সালের যুদ্ধাপরাধীদের বিচারের নিমিত্তে গঠিত গণ-আদালতের তিনি ছিলেন অন্যতম বিচারক। বাংলাদেশ শান্তি কাউন্সিলের প্রেসিডিয়াম সদস্য এবং বাংলাদেশ নাগরিক কমিটির কার্যনির্বাহী পরিষদের সদস্য ছিলেন। ১৯৮৫ সালের ১৫ অক্টোবরে সংঘটিত জগন্নাথ হল দুর্ঘটনার গণতদন্ত কমিশনের তিনি ছিলেন সভাপতি। তিনি বাংলাদেশ হিন্দু-বৌদ্ধ-খ্রিষ্টান ঐক্য পরিষদ, বাংলাদেশ পূজা উদ্‌যাপন পরিষদ, এবং মহানগর সার্বজনীন পূজা কমিটির অন্যতম প্রতিষ্ঠাতা পৃষ্ঠপোষক ছিলেন।
১৯৪১ সালে ময়মনসিংহ জেলা আদালতে আইন ব্যবসা শুরু করেন। ১৯৫১ সালে তিনি ঢাকা হাইকোর্টে আইন পেশা শুরু করেন। ১৯৫৬ সালে সুপ্রিম কোর্টের অ্যাডভোকেট হিসেবে যোগ দেন এবং ১৯৬১ সালে সুপ্রিম কোর্টের সিনিয়র অ্যাডভোকেট হন। ১৯৬০ সালে তিনি বার কাউন্সিলের সদস্য মনোনীত হন এবং ১৯৬৫ সালের বার কাউন্সিল অ্যাক্ট চালু হওয়া পর্যন্ত ঐ দায়িত্বে নিয়োজিত ছিলেন। পরে হাইকোর্টের রুল কমিটির সদস্য নিযুক্ত হন এবং ঢাকা হাইকোর্টের অবলুপ্তি পর্যন্ত ঐ পদে বহাল ছিলেন। সম্পত্তি বিষয়ক আইন তথা দেওয়ানি আইনে তিনি বিশেষ পারদর্শি ছিলেন।
২১ জানুয়ারি ১৯৭২ সালে হাইকোর্টের বিচারপতি হিসেবে শপথ নেন। সুপ্রিম কোর্টের আপিল বিভাগের বিচারপতি নিযুক্ত হন জুন ১৯৭৫ সালে। ডিসেম্বর ১৯৭৭ সালে তিনি অবসর গ্রহণ করেন। তার বেশ কিছু সাংবিধানিক ও মানবাধিকার বিষয়ক রায় দৃষ্টান্ত হিসেবে উল্লেখিত হয়ে থাকে।
চিত্রা ভট্টাচার্যের সাথে দেবেশ ভট্টাচার্যের বিয়ে হয়। চিত্রা ভট্টাচার্য (জন্ম: ১৯২৬- মৃত্যু: ২০১০) ১৯৯৬ সালে টাঙ্গাইলের সংরক্ষিত মহিলা আসন থেকে সংসদ সদস্য নির্বাচিত হয়েছিলেন। তাদের দুই পুত্র সন্তান, অর্থনীতিবিদ দেবপ্রিয় ভট্টাচার্য এবং পদার্থবিজ্ঞানী দেবদর্শী ভট্টাচার্য এবং এক কন্যা দেবলিনা রায়।
বিচারপতি দেবেশ ভট্টাচার্য পারিবারিক জীবন, আইন পেশা ও রাজনৈতিক আন্দোলনের পাশাপাশি তিনি নিয়মিত কাব্যচর্চাও করতেন। কল্পকাব্য মঞ্জুষা শীর্ষক কাব্যগ্রন্থে তার রচিত কবিতাগুলো সংকলিত হয়েছে। চার খণ্ডে তার রচিত প্রবন্ধের একটি সংকলন প্রকাশিত হয়েছে। "সম্প্রদায়গত আইনের সংস্কার ও অন্যান্য" তার লেখা অত্যন্ত জনপ্রিয় বই।
বিচারপতি দেবেশ ভট্টাচার্য ২ ফেব্রুয়ারি ২০০৪ সালে ঢাকার শিকদার মেডিকেল কলেজ হাসপাতালে মৃত্যুবরণ করেন। মৃত্যুকালে তার বয়স হয়েছিল ৮৯ বছর। তার স্মৃতিতে প্রতিষ্ঠিত হয়েছে বিচারপতি দেবেশ ভট্টাচার্য ফাউন্ডেশন। এই ফাউন্ডেশন কর্তৃক টাঙ্গাইলে একটি মাতৃ-শিশু চিকিৎসা কেন্দ্র প্রতিষ্ঠাসহ বিভিন্ন সেবামূলক কাজ পরিচালিত হয়।
রূপসদী জমিদার বাড়ি

রূপসদী জমিদার বাড়ি বাংলাদেশ এর ব্রাহ্মণবাড়িয়া জেলার বাঞ্ছারামপুর উপজেলার রূপসদী গ্রামে অবস্থিত এক ঐতিহাসিক জমিদার বাড়ি।
প্রায় পাঁচ একর জায়গার উপর জমিদার তীর্থবাসী চন্দ্র রায় ১৯১৫ সালে ভারত থেকে নকশা ও রাজমিস্ত্রী এনে এই জমিদার বাড়িটি নির্মাণ করেন। তার পুত্র জমিদার মহিষ চন্দ্র রায় তার দাদার নামে এখানে একটি উচ্চ বিদ্যালয় প্রতিষ্ঠা করেন। এবং বাবার স্মৃতিস্বরূপ একটি মাঠ নির্মাণ করেন। এই জমিদার বাড়ির আঙ্গিনায় আগে বিভিন্ন মেলা ও ধর্মীয় অনুষ্ঠান হতো। জমিদারী প্রথা বিলুপ্ত হওয়ার পর থেকে জমিদার বংশধররা এখানে আর বসবাস করেন না। জীবিকার তাগিদে সবাই ভিন্ন ভিন্ন জায়গায় চলে গিয়েছেন।
বর্তমানে বাড়িটি পর্যটন কেন্দ্রের মতো হয়ে গেছে। বিভিন্ন গ্রাম ও শহর থেকে মানুষ বাড়িটি দেখার জন্য আসে।
আর্নেস্ট ব্রমলি

আর্নেস্ট হার্ভে ব্রমলি (; জন্ম: ২ সেপ্টেম্বর, ১৯১২ - মৃত্যু: ১ ফেব্রুয়ারি, ১৯৬৭) পশ্চিম অস্ট্রেলিয়ার ফ্রিম্যান্টল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৪ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া ও ভিক্টোরিয়া দলের প্রতিনিধিত্ব করেন। ইউরোপিয়ান্সের পক্ষেও খেলেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন ‘স্লগার’ ডাকনামে পরিচিত আর্নেস্ট ব্রমলি।
১৯২৯-৩০ মৌসুম থেকে ১৯৩৮-৩৯ মৌসুম পর্যন্ত আর্নেস্ট ব্রমলি’র প্রথম-শ্রেণীর খেলোয়াড়ী জীবন চলমান ছিল। পার্থের ক্রিস্টিয়ান ব্রাদার্স কলেজে পড়াশোনা করেছেন। বর্তমানে কলেজটি অ্যাকুইনাস কলেজ নামে পরিচিত। কলেজ থেকে চলে আসার পর ১৯২৮ সালে ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেট খেলতে থাকেন। ১৯৩৩ সালে প্রথম পশ্চিম অস্ট্রেলীয় হিসেবে অস্ট্রেলিয়ার পক্ষে খেলার সুযোগ লাভ করেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন আর্নেস্ট ব্রমলি। ১০ ফেব্রুয়ারি, ১৯৩৩ তারিখে ব্রিসবেনের গাব্বায় সফরকারী ইংল্যান্ডের বিপক্ষে টেস্ট ক্রিকেটে প্রথম খেলেন। অস্ট্রেলিয়ার পক্ষে লেন ডার্লিং, আর্নেস্ট ব্রমলি, হ্যামি লাভ এবং ইংল্যান্ডের পক্ষে টমাস মিচেলের একযোগে টেস্ট অভিষেক ঘটে। ঐ খেলায় তার দল ৬ উইকেটে পরাজিত হয়েছিল। এরপর, ২২ জুন, ১৯৩৪ তারিখে লর্ডসে একই দলের বিপক্ষে সর্বশেষ টেস্টে অংশ নেন তিনি।
লম্বাটে লিকলিকে গড়নের বামহাতি ব্যাটসম্যান ছিলেন আর্নেস্ট ব্রমলি। নিক্ষেপের কারণে স্মরণীয় হয়ে থাকবেন। ১৯৩৩ সালে এমসিজিতে নিক্ষেপ প্রতিযোগিতায় অংশ নিয়েছিলেন। ১ ফেব্রুয়ারি, ১৯৬৭ তারিখে ৫৪ বছর বয়সে ভিক্টোরিয়ার ক্লেটন এলাকায় আর্নেস্ট ব্রমলি’র দেহাবসান ঘটে।
বামাপদ মুখোপাধ্যায়

বামাপদ মুখোপাধ্যায় একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি পশ্চিমবঙ্গ বিধানসভায় চারবার হিরাপুর বিধানসভা কেন্দ্রের বিধায়ক হিসেবে নির্বাচিত হয়েছিলেন। 
তিনি আসনসোল পুরসভার প্রথম মেয়র ছিলেন। তিনি ১৯৯৪ সাল থেকে ১৯৯৯ সাল পর্যন্ত আসানসোল পুরসভার মেয়র হিসেবে দায়িত্ব পালন করেছেন। তিনি ২০১৯ সালের ১৩ এপ্রিল ৯৭ বছর বয়সে মৃত্যুবরণ করেন।
কার্ট মেটজার

কার্ট মেটজার (জন্ম আগস্ট ১৫, ১৯৭৭) হ'ল একজন আমেরিকান স্ট্যান্ড-আপ কৌতুক অভিনেতা, অভিনেতা, এবং একটি "এমি অ্যাওয়ার্ড" এবং "পিবডি অ্যাওয়ার্ড" বিজয়ী লেখক এবং প্রযোজক।
মেটজার একজন জেহোভার সাক্ষী হিসাবে নিউ জার্সির টমস রিভারে উত্থিত হয়েছিল এবং ১৭ বছর বয়সে একজন হিসাবে মন্ত্রী নিযুক্ত হয়েছিলেন। ছোটবেলায় তিনি এবং "কমিক স্ট্রিপ লাইভে" এবং "এন ইভেনিং এট দা ইমপ্রুভ" অনুষ্ঠানটি উপভোগ করতেন; যৌবনে তিনি অ্যামেজিং জনাথন এবং "জেফ ডানহামের" ভক্তও ছিলেন। 
মেটজার প্রথম নিউ জার্সির নিউ ব্রান্সউইকের স্ট্রেস ফ্যাক্টরিতে স্ট্যান্ড-আপ পরিবেশন করেছিলেন, যদিও তিনি প্রাথমিকভাবে ক্যারিয়ারের প্রথমদিকে ফিলাডেলফিয়া অঞ্চলে অভিনয় করেন; তারপরে তিনি নিউ ইয়র্ক সিটির কমেডি ক্লাবগুলিতে পারফর্ম করেন। 
২০০৬ সালে, মেটজার শোটাইমের "হোয়াইট বয়েজ ইন দা হুড" এবং পরের বছর কমেডি সেন্ট্রালসের "লাইভ এট গোথাম" এ অভিনয় করেন। ২০০৯ সালে, তিনি <nowiki>"আইএফসি"</nowiki> সিরিজের "জেড রকের" একটি পর্বে হাজির হন। 
২০১১ সালে কমেডি সেন্ট্রাল রেকর্ডস থেকে প্রকাশিত হয়েছিল তার প্রথম অ্যালবাম "কুর্ট মেটজার টক্স টু ইয়াং পিপল অ্যাবাউট সেক্স"। ২০০৯ সালে কমেডি সেন্ট্রাল তাদের বিশেষ আধ ঘণ্টার "কমেডি সেন্ট্রাল প্রেজেন্টস" প্রকাশ করেন। তার এক ঘণ্টা বিশিষ্ট, "হোয়াইট প্রিসিয়াস" কমেডি সেন্ট্রালে পাওয়া যায়।
২০১৩ থেকে ২০১৬ সালে, কার্ট মেটজার ৩৯ পর্বের "ইনসাইড এমি স্কুমার" লিখেন। তিনি চারটি এ্যামি অ্যাওয়ার্ডের জন্য মনোনীত হয়েছিলেন এবং "গার্ল, ইউ ডোন্ট নিড মেকআপ" স্কেচটির জন্য একটি এমি জিতেছিলেন। তিনি শোতে প্রদর্শিত অসংখ্য স্কেচে হাজির হন।
২০১৫ সালে মেটজগার "লাস্ট কমিক স্ট্যান্ডিংয়ের" একটি প্রতিযোগিতার সেমিফাইনালে ছিলেন; মোহাম্মদ আতা সম্পর্কে তিনি কিছুটা অভিনয় করেছিলেন, শোতে তাকে "সেরা রসিকতা" পুরস্কার দেওয়া হয়। 
মেটজগার ৭ ই ফেব্রুয়ারি, ২০১১ সালে "দা লেট লেট শো উইথ ক্রেগ ফার্গুসন" এ উপস্থিত হয়েছিল। 
তিনি বর্তমানে কৌতুক অভিনেতা শেরোড স্মলকে নিয়ে "রেস ওয়ার্স" পডকাস্টের হোস্ট করছেন। 
মেটজার কমেডি সেন্ট্রালের রোস্ট ব্যাটাল-২ এবং ৩, এট মিডনাইটে, দ্য নাইটাল শো উইথ ল্যারি উইলমোর, ইজ ইজ নট হ্যাপেনিং, লেট নাইট উইথ জিমি ফ্যালন, কমেডি নাকআউট, হোয়াট ইউর ফা**কিং ডিল! ? !, অনুমোদনের ম্যাট্রিক্স এবং আরও অনেক কিছু। তিনি সম্প্রতি ২০১৬ সালে অ্যালান আলদা, জেসিকা ল্যাঞ্জ, স্টিভ বুসেমি এবং এডি ফ্যালকো-এর পাশাপাশি হোরেস এবং পিট-এর নামের একটি সিরিজে নিয়মিত ছিলেন। তিনি কমেডি সেন্ট্রালের "আংলি আমেরিকানস" এর প্রধান চরিত্রে কণ্ঠ দিয়েছেন। 
২০১১ সালে রিচার্ড ডকিন্সের সাথে তার বিভাজন নিয়ে তিনি ফেসবুকের মাধ্যমে লেখক রেবেকা ওয়াটসনকে বিদ্রূপ করেছিলেন। ২০১৩ সালে প্রতিরক্ষা ধর্ষন নিয়ে রসিকতা করতে গিয়ে তিনি ফেসবুকে এবং টুইটারের মাধ্যমে লেখক লিন্ডি ওয়েস্ট এবং স্যাডি ডয়েলদের সাথে ঝগড়া করেছিলেন। ২০১৫ সালে, মেটজগার ফেসবুক এবং টুইটারের মাধ্যমে "ভাইস" লেখক ক্লডিয়া সিকে হয়রানি করেছিলেন। মেটজগার তার পডকাস্ট "রেস ওয়ার্স", পাশাপাশি ডাব্লুটিএফ উইথ মার্ক মারন এ তার ঘরোয়া সহিংসতার ঘটনার কথাও উল্লেখ করেছেন।
১৬ আগস্ট, ২০১৬ -এ, ধর্ষণের অভিযোগে অভিযুক্ত এক কৌতুক অভিনেতাকে নিয়ে একটি ফেসবুক পোস্ট লেখার জন্য কার্ট মেটজার আবার বিতর্কের মুখোমুখি হয়েছিল। মেট্জারের মন্তব্যের বিতর্কের পরে, "অ্যামি শিউমার" টুইটারে জানিয়েছিলেন যে মেটজগার আর তার"ইনসাইড এমি শুমার" এ কাজ করছেন না। পরে শুমার তার মন্তব্যগুলি সংশোধন করে বলেছিলেন যে শোটি অনির্দিষ্টকালের বিরতিতে থাকায় মেটজগার শোতে আর কাজ করেননি।